El Bacajon el xe un fiume che nase in provincia de Vicensa proprio sòto del Pasubio. El corso del fiume, longo sù par zo 118 km, el ga un basin de racolta che el xe largo par 1400 km². Le so aque le vien fòra da le sortive de la pianura vicentina e dai tanti torenti de le Prealpi venete. Dopo aver pasà Vicensa cò dèłe rive piene de meandri e bìsse el se dirije verso Padoa dove che el se presenta co un corso guałìvo e dirito, se pòłe vèdare ì arzari modificà dai laòri dè bonifega. A Vicensa, Pàdova e inte łe canpagne sto fiume el ga provocà in pasà e in tenpi moderni gravi dani pa łe so esondasion. Infati visìn del Basaneło, frasion del comune de Padoa, da le so acue nàse tre canałi diversi: el canałe dè Batajia, el canałe Scaricatore e in fin el Navilio interno de Padoa. El fiume Bacajon pochi chilometri prima de butarse inte l'Adriatico co na fose a estuario el se unisse a le aque de la Brenta.